LidanRubinov/Halacha-QA huggingface dataset:
שאלה: ניפוי קמח מלא לאחר זמן: קניתי קמח מלא 70 שנטחן באותו היום. שכחתי לשים אותו בקירור באותו היום. מה הדין?האם אפשר לשים בקירור למחרת וזה עדיין מועיל לעניין ניפוי הקמח, האם צריך לבדוק מדגם או ממש לברור את כל הקמח? (קניתי 3 קילו) נדמה לי ששמעתי פעם שעד 3 ימים זה ר.
תשובה: אם לא היה יום חם במיוחד, אפשר לנפות את הקמח בנפה של 40 מ"ש, ולאחר מכן לקחת כמות מדגמית כשלוש כוסות ולבדוק היטב על שולחן שאין בה חרקים, אז הכל מותר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: זמן לידת השבטים: בפרשת השבוע רואים כי יעקב בתוך שבע שנים הוליד מלאה אמנו ומשפחתה 9 הולדות. 4 מלאה ואף בת 5, הפסקה, שפחת לאה הולידה 2 7, ונתן שכרי כי נתתי שפחתי 2 9 הולדות. הייתכן כל זה בשבע שנים. אז מתי נולד יוסף, לפני או אחרי השבע שנים?
תשובה: יוסף נולד לקראת סוף שבע השנים.
שאלה: שמה של חוה: פעם שמעתי שחוה נקראת כך על שם העיניין של הנחש ("חיויא" בארמית מצלצל כמו חוה). יש לזה מקור כלשהו?
תשובה: המקור לכך בראשית רבה פרשה כ' אות כ"ד.
שאלה: הדלקת נרות שבת בתנ"ך: אני מחפש הוכחות מהתנ"ך על נושא הדלקת נרות שבת ולא מוצא שום פסוק על הנושא הנ"ל, האם תוכלו לעזור לי בכך?
תשובה: הדלקת נרות שבת היא תקנת ח. הסיבה לתקנה היא בכדי לכבד את השבת ולענג אותה. ואמנם זו חובה (מסכת שבת כה,ב) אולם אין זה מהתורה ולכן אין מקור בתורה להדלקת נרות.
שאלה: חתונה אזרחית של בן משפחה: מה לעשות במקרה שאח מעוניין להתחתן בחתונה אזרחית. ניסינו לדבר על ליבו ללא הועיל. הוא נחוש בעמדותיו האתאיסטיות. האם אפשר להשתתף בארוע כדי לא לפגוע? האם יהיה מותר להביא גם את האחיינים (ילדים קטנים)? הוא מצפה שיקבלו אותו כפי שהוא כפי שהוא מגיע לחתונות של אחים אחרים "אפילו שיש בהם רבנים וטקס החופה לדעתו הוא טקס משפיל, מפלה ועוד דעות נוראיות שאין כאן המקום לפרט? חשוב לציין, כי בשביל המשפחה הוא מוכן גם לבצע חופה ברבנות. כל נסיון להגיע לפשרה נוספת לא מצליח. הוא נחוש בעמדותיו. אודה לעזרת הרב.
תשובה: אין אפשרות להשתתף בטקס. תמצאו דרך לשמור על הקשרים המשפחתיים למרות הימנעות מהשתתפות בטקס. עליו גם להבין אתכם ולא לכפות עליכם דבר הסותר את דרככם, דרכם של משה וישראל.
שאלה: התפילה על שידוך מפריעה ללימוד: בתפילת שמונה עשרה, בברכת שומע תפילה אני מתפלל על כך שאני אמצא שידוך ומכיון שאנו כידוע מתפללים שלוש פעמים ביום הדבר גורם שעניין זה יכנס לי מאד למודעות ומפריע לי להתרכז בלימוד (אני תלמיד ישיבה שמשתדל ללמוד בקביעות רבה). האם כדאי שאני לא אזכיר את נושא זה בתפילה כל עוד גם ככה לא מציעים לי שידוך ורק כאשר ממש אצא אז אתפלל על כך (אני מעריך שזה יעזור לי להתרכז בלימוד לפי איך שאני מכיר את עצמי ואין הכי נמי שאם זה לא יעזור אחזור להתפלל על כך) או שמא כדאי שאמשיך להתפלל על כך בכל מקרה?
תשובה: כדאי להתפלל על כך כבר עתה. אולם לא בכל תפלה. מספיק פעם בשבוע להתפלל על כך.
שאלה: עליה לקברי צדיקים: האם מותר לעלות לקברי צדיקים השוכנים בסמוך אחד לשני באותו יום בהפרשי זמן קצרים, האם אין בכך חלילה כדי לפגוע?
תשובה: אין מניעה בעליה לקברי צדיקים ביום אחד, הרי כלב בן יפונה התפלל במערת המכפלה ושם נמצאים ארבעה צדיקים וארבע נשים צדקניות.
שאלה: כהנים במנהרות הכותל: מותר לכהן להיכנס למנהרות הכותל?
תשובה: לא שמעתי שיש בזה בעיה.
שאלה: העשרת הלימוד והדרשה: להרה"ג ליאור אני בן 30 לומד תורה ויש לי בעיה, שאם אני דורש או מדבר דבר תורה או כותב מאמרים תורניים, לרוב זה בדרשות, אני די נקודתי בדיבור והייתי רוצה לדעת מאיפה אני יכול ללמוד להעשיר את השיחה? האם הפתרון זה ללמוד מדרשים? (מדרש רבה וכדומה) כי אני מרגיש יבש ולא מתבטא כראוי. על זמנך.
תשובה: תקרא בגדולי ישראל, כמו השפת אמת או הרב חרל"פ ועוד גדולי ישראל, שיש להם פרשנות מעמיקה במקרא על פי הפנימיות ולא רק לפי הפשט.
שאלה: שלא לצער את חברו: היום פגשתי אדם שאני מכיר מבית הכנסת במקום מגורי. אני לא נוהג לדבר איתו וההיכרות ביננו היא שטחית ביותר עד כדי כך שמעולם לא דיברנו. פגשתי את אותו אדם במקום מרוחק ממקום מגורי ונוכחתי לדעת כי הוא עוסק כמטאטא רחובות. אציין כי אינני מאמין כי עבודה כזו מביישת את בעליה ואני מכבד כל אדם ועיסוקו. כאשר נפגשנו, אמרנו האחד לשני והמשכנו לדרכנו. מתוך מבט בעיניו ניכר היה לי כי הוא אולי מתבייש בכך שראיתי אותו בעיסוקו ואני חושש שמא גרמתי לו לצער בכך שכביכול "גיליתי" את תחום עיסוקו ללא שרצה בכך. האם הייתי צריך לעבור למדרכה ממול על מנת לא להיפגש עימו או שמא אם הייתי פועל כך הייתי גורם לו להרגיש כאילו איני מעוניין לברך אותו ל ובכך הייתי מעורר כעס?
תשובה: עשית טוב שהתנהגת בטבעיות. פעם הבאה שתפגוש איתו תמשיך להתנהג עימו כרגיל במאור פנים בלי הערות מיותרות.
שאלה: גזל גניבת דעת בשוק ההון: ידוע שקיימות בעיות הלכתיות בשוק ההון כגון: איסורי ריבית, שבת וכו. ידוע גם שישנן פירמות בשוק ההון שמודעות שיש ציבור משקיעים שחשוב לו לא לעבור על איסורים אלו ולכן הן מתאימות את עצמן לציבור הנ"ל, דואגות שיהיה להן היתר עיסקא וכדומה. המידע הזה לא ממש זמין, אני עד כה לא מצאתי בתשקיף של פירמה מסויימת את ההיתר עיסקא שלה או איזו התייחסות כלשהי לנושא. קיימים בשוק בתי השקעות שיש להם משגיחי כשרות, קרנות נאמנות, פנסיה ועוד, המשגיח דואג שכל נכס שהמוסד קונה כשר, שיש לו היתר עיסקא, שאין בעיה של חילול שבת וכו. האם אני יכול להכנס לתשקיפים של המוסדות הנ"ל ולראות במה הם משקיעים וללמוד מהם?ובכך אני אדע שהנכס כשר. היות ואני לא מצליח להשיג את המידע הזה לבד. האם אני גוזל מהם דעת? הרי שזאת מלאכה שהם מבצעים תמורת זה שאני אמור להיות לקוח שלהם. (כמובן שהם גם מנהלים את ההשקעות בצורה מסויימת מה ששונה שאם אני רק אקנה מוצרים כמו שלהם במינון שונה ואז אני לא מקבל שירות מלא מאותו מוסד). האם הסוגייה נכונה גם לגבי כל השקעה? נניח ומניחים את הצד ההלכתי של השקעה כשרה בצד, אני יכול ללמוד ע"י דוחות של פירמות מסויימות כיצד הן משקיעות ולהעתיק אותן? מראש
תשובה: אם הדוחו"ת או התשקיפים הללו הם מידע פרטי של החברה שאינו נגיש לצבור, והם אינם מעוניינים שיסתכלו עליהם, יש כאן איסור גניבת דעת. יתרה מזאת, מי שמתבונן בהם בכדי ללמוד איך להשקיע יתכן שעובר על איסור 'יורד לאומנותו של חברו'. אם ברצונך לקנות מהם ולוודא שהכל כשר אין לך ברירה אלא לסמוך על המשגיחים או לבקש רשות להסתכל בתשקיפים, ואם אתה עדיין חושש פשוט אל תקנה. הרב ניר אביב
שאלה: טעם איסור בשר וחלב: למה בכלל ה, עוד לפני התורה, לפני הכל, למה הוא אסר לאכול בשר וחלב?
תשובה: באופן כללי יש להקדים שהואיל והמצוות ניתנו לנו מהקב"ה שאין לנו שום יכולת בשכלנו האנושי המצומצם להשיגו, כך הבנתנו בטעמי המצוות היא מאוד חלקית ולכן איננו מבינים לגמרי ובצורה שלמה את הטעמים אלא רק יכולים לשער בצורה חלקית. לגבי איסור בשר בחלב נאמרו כמה טעמים במפרשים. אביא כאן את שני טעמי הרמב"ן (דברים פרק יד פס' כא), ותוכל למצוא טעמים נוספים בספר החנוך, מורה נבוכים ועוד. הרמב"ן כותב שהטעם הוא כדי שנהיה קדושים במאכלינו (ואינו מפרט בטעם זה) ומוסיף עוד טעם שיש בכך אכזריות לקחת בשר גדי ולבשל אותו בחלב של אימו או אפילו של אם אחרת.
שאלה: טבילה במקווה: צריכה הערב לטבול ושכחה לעשות בדיקה אחרונה. בשאר ימי השבוע נעשו הבדיקות כסדרם, כולל הבוקר. האם יכולה לטבול הערב?
תשובה: כן. הרב שמואל הולשטיין
שאלה: לערב עירוב תחומין פעמיים: האם מותר לעשות ערוב תחומין כך שכל 2000 אמה נוכל לשים מזון לפני שבת וזה יתיר לנו ללכת מרחקים או אולי מותר לשים ערוב רק פעם אחת ומותר ללכת עד 4000 אמה בלבד? יעזור לי מאד אם הרב יוכל לתת מקור לתשובתו בשו"ע.
תשובה: לכל אדם יש אפשרות ללכת אלפיים אמה לכל כיוון ממהמקום בו הוא נמצא. אם הוא נמצא בשדה, הרי שממקומו יש לו אלפיים אמה. ואם הוא נמצא בביתו בתוך עיר שעשו לה עירובי חצירות, הרי שהוא יכול ללכת אלפיים אמה מהעיר לכל כיוון. חכמים תיקנו שיכול אדם לשים את סעודתו בריחוק של עד אלפיים אמה מביתו בכדי שיחשב ששם נמצא ביתו ויוכל לחשב את אלפיים האמה משם. אדם דעתו על מזונו ולכן מקום זה יכול להחשב כביתו לעניין עירוב תחומין. אדם לא יכול לגור בשני בתים ולכן רק ממקום אחד (שאינו רחוק מהמקום בו הוא נמצא בפועל יותר מאלפיים אמה) יכול להחשב כביתו. דין זה דומה למי ששם עירוב תחומין בצד מזרח בריחוק של אלפיים אמה מביתו. במקרה זה אסור לו ללכת מביתו האמיתי לכיוון מערב אפילו אמה אחת, כי מקומו נחשב היכן שנמצא עירובו ורק מש מחשבים אלפיים אמה. הדינים האלו נמצאים בשולחן ערוך אורח חיים, סימן תח-תטז.
שאלה: תפילת תשלומין במניין?: האם תפילת תשלומין מצריכה מניין?
תשובה: לא.
שאלה: קניית כרטיס בהנחה לחבר: יש לי כרטיס תלמיד לרכבת (הנחה של חצי מחיר). האם מותר לי לקנות לחבר, שאין לו כרטיס תלמיד, כרטיס בחצי מחיר והוא אח"כ יקנה את זה ממני?
תשובה: אסור, מכיון שכרטיס התלמיד ניתן רק לשימושך האישי בלבד ואינך רשאי להעבירו לאחר. הרב ניר אביב
שאלה: מעשר למכירת דירה: כמה צריך לתת מעשר ממכירת דירה בשווי של מליון שקל?
תשובה: יש לשלם מעשר מהרווח שבמכירה ולא מכל סכום המכירה.
שאלה: חילול מטבע שבביתי על המטבע שבמכון: לאחרונה הצטרפתי לקרן מעשרות של המכון ושלמתי הן למעשר עני והן למעשר שני. כיום יש לי מטבע בבית לחילול מעשר שני. האם אני יכול לחלל את המטבע שיש בידי על המטבע שיש בקרן ואז המטבע שלי חולין ואפשר להשתמש או שלא? ולמה?
תשובה: תאמר שהמעשר שני הנמצא במטבע שברשותם מחוללים על פרוטה וחומש שבמטבע שבבית האוצר. ולאחר מכן אתה יכול להשתמש במטבע שלך לכל מה שתרצה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לווית המת שהתאבד: האם מצווה ללוות מת גם במקרה והוא התאבד, לא עלינו?
תשובה: אם ברור ב100  שהוא התאבד אז אין מצווה. אולם כיום ברוב המקרים דנים לכף זכות שהוא היה חצי אנוס וכדו'.
שאלה: קדיש בבית העלמין ביארצעייט: אתמול עלינו לקברה של סבתי. לא היו מספיק גברים והיה קשה מאוד לקיים מניין לאמירת הקדיש ואל מלא רחמים. אמי מאוד התעצבה וכעסה, זו אמא שלה, ומתוך כבוד הורים בקשתי מ-6 גברים שהיו בבית העלמין להצטרף למנין. זה לא היה כ"כ פשוט, המרחקים היו גדולים ובכל זאת אנשים נענו הצטרפו ונכד (יש לה 2 בנות) אמר קדיש. מה הענין והחשיבות לנפטר באמירת הקדיש בבית העלמין, והאם נהגתי נכון?
תשובה: אין הלכה הדורשת לעלות לבית הקברות, אם כי זה מנהג מקובל. עיקר הקדיש הוא בביהכנ"ס אחרי לימוד לשם הנפטר או אחרי תפילה, בפרט כשבן משפחה עובר לפני התיבה.
שאלה: כביסה ביום שישי: האם מותר לעשות כביסה ביום שישי?
תשובה: עד חצות אין בעיה. לאחר מכן יש כאלו שנמנעים מלעשות מלאכה.
שאלה: ג יל בשיער בשנת אבל: האם מותר לשים ג יל בשיער ב-30 ובשנת האבל?
תשובה: מותר.
שאלה: חכמת הפרצוף: האם היום מקובלים וסתם אנשים יכולים לראות מידות של אדם וכדומה ע"פ קריאת סימנים בפרצוף? האם צריך להיות ברמה רוחנית גבוהה כדי לראות דברים אלו? אשמח אם הרב יוכל לפרט בעניין הזה. אני שואל מסיבה חשובה, לא רק מסקרנות. רבה.
תשובה: בדורות קודמים מסופר על האר"י שהיה מכיר אדם על פי הכרת פניו. האם יש אנשים כאלה היום? יתכן. אך יש לדעת שיכולות להיות בזה דרגות שונות.
שאלה: למכור מוצר במחיר הנמוך ביותר: אני עובד בחברה שנותנת שירות ומוכרת ציוד תקשורת. נגיד שמחירון החברה למוצר מסוים הוא בן 80 ל-100 ש"ח. א. האם מותר לי להציע זאת ללקוח כבר במחיר הנמוך? ב. אם הלקוח קיבל מחיר מהחברה ל-85 ש"ח, האם מותר לי ללחוש לאוזנו את המחיר הנמוך, 80 ש"ח, גם אם החברה תסכים? ג. אני נתקל במוסדות ועמותות מלכ"ר שברצוני לעזור להם, האם מותר לי למכור המוצר ב-75 ש"ח למרות שייש אישור דחוק מהחברה?
תשובה: עליך לזכור שמכיוון שאתה העובד של החברה המשווקת הרי שעליך נאמר הכלל של ח על כל שליח "לתקוני שדרתיך ולא לעוותי", דהיינו עליך לדאוג לטובת החברה בלבד, שהרי לשם כך אתה מקבל משכורת. הרב חננאל פאטשינו
שאלה: תרומת איברים: האם חתימה על כרטיס תורם הינה פתיחת פה לשטן?
תשובה: בזמננו יש בעיה לחתום על כרטיס אדי כיוון שאי אפשר לדעת אם הרופאים ינהגו בכבוד המת וכו'. במקרה שקורה אסון ומבקשים מהמשפחה לתרום איברים לצורך הצלת אדם - מותר. אבל לתרום לכתחילה יש בזה חשש גדול.
שאלה: מעשר כספים סטודנט ודמי לידה: בעלי סטודנט ועובד נורא מעט, הכנסתו בחודש לא עולה על 600 ש"ח. יש לנו ב"ה 3 ילדים וכעת קיבלתי דמי לידה. אנחנו משתדלים לחיות בחסכון. האם עלינו להפריש תרומות ומעשרות? אם כן, כמה מסך המשכורת? וכן למי ממולץ לתרום?
תשובה: מעשר כספים הינו מנהג ולכן מי שדחוק בכסף פטור מלתת מעשר. ראוי לתת סכום קבוע לצדקה. כשירווח לכם תחזרו לתת מעשר כספים.
שאלה: לקחת את המזוזות בתום השכירות: אנחנו גרים בדירה שכורה שלא היו בה מזוזות ולכן רכשנו מזוזות לכל החדרים. שמנו לב שבדירות רבות אין מזוזות, כידוע מזוזות הוא דבר לא זול ולא ייתכן שנקנה מזוזות לכל דירה שנעבור לגור בה. מה עושים במקרה זה, האם ניתן לקחת איתנו את המזוזות?
תשובה: אם לא משלמים לכם על המזוזות, מותר לכם לקחת אותם אתכם לצורך קביעתם בדירה שתעברו אליה.
שאלה: שיחות ידידותיות עם שכנים וקרובי משפחה: האם מותר לשוחח שיחה ידידותית עם בן דוד חילוני לצורך שמירת קשר? וכן, האם מותר לשוחח עם קרובי משפחה שיחה ידידותית ללא צורך מסוים? וכן, האם אפשר לשוחח עם שכן שיחת נימוסין?
תשובה: יש למעט בשיחות ידידותיות בין בן לבת גם אם הם קרובי משפחה אלא אם כן הם אח ואחות. שיחת נימוסין מותרת אך יש לשמור על הגבולות.
שאלה: לקרוא או לא לקרוא - זאת השאלה: בימים אלה שכמעט הכל מפורסם בחופשיות (מצב מעט מפחיד), אשמח אם כבוד הרב יפרט באילו ספרים מומלץ שלא לקרוא מבלי השגחה (כדוגמת הזוהר).
תשובה: ללמוד בספרים שמדברים בלשון המובנת לנו בשכל. ללמוד דברים שנוגעים לכללי המצוות וכל פרטיהם. ללמוד מתוך ספרים שמסבירים את טעמי המצוות ואת יסודות היהדות בדרך שכלית או מופשטת אולם מובנה לנפשך. דברים שעוסקים באלוקות ובמושגים נסתרים צריך הרבה הדרכה לפני עיסוק בהם. לימוד ספרי המהר"ל, לימוד ספרי הרמב"ן, הר"ן, חובת הלבבות, כוזרי, כתבי הרב קוק, ספרי חסידות חלקם. צריך הדרכה מיוחדת בספרי הרמח"ל, בספרי הרמ"ק, בספרי ר' חיים ויטל, בזהר ובפירושים עליו.
שאלה: שימוש בסיסמה של אדם אחר: כדי להיכנס לאתר האינטרנט לילדים של ערוץ מאיר, יש צורך בשם משתמש וסיסמה. כדי לקבל זאת יש צורך בת קבוע. האם ניתן להשתמש בשם משתמש וסיסמה של מישהו אחר המרשה לי להשתמש בפרטים שלו, ללא קבלת רשות מבעלי האתר?
תשובה: אין להשתמש בשם משתמש וסיסמא של אדם אחר ללא קבלת רשות מבעלי האתר, שהרי רשות השימוש ניתנה לו ולא למישהו אחר. כמובן שאורח וכדו' הנמצא בבית חבירו יכול לעשות שימוש בסיסמא של מארחו. הרב מיכאל יומטוביאן
שאלה: בדיקה סמוך לוסת: בענין בדיקה בעונה סמוך לוסת. בדרך כלל למדתי שעושים זאת בסוף העונה. במקרה שהעונה בלילה (משקיעה עד הנץ), האם אני חייבת להתעורר לפני הנץ או שאפשר לבדוק לפני השינה או שעדיף לבדוק בבוקר לאחר שנגמר העונה?
תשובה: אין צורך לקום מוקדם לשם כך.
שאלה: נסיעה באור אדום: נסענו עם חבר והוא בטעות נסע באור אדום.האם עלי לברך הגומל? יצויין שמכוניות מכיוונים אחרים עוד לא החלו לנסוע.
תשובה: הגומל מברכים רק אם הייתה סכנה ממש וניצלת ממנה. במקרה שלך לא הייתה תאונה ולכן אין צורך לברך. אם החבר שלך נוסע בצורה לא זהירה ועובר באופן רגיל על חוקי התנועה, אל יסע איתו שהרי בזה אתה עובר על "ונשמרתם מאד לנפשתיכם".
שאלה: לכפר על פגיעה בקדושת תפילין: בשבוע שעבר, ברגע של עצבים, לקחתי שקית שהיתה מונחת לידי וזרקתי אותה בכח על הרצפה. בכוונה. לאחר מכן נתברר לי שבשקית היו תפילין של בעלי. כמובן, שאם הייתי יודעת שהשקית מכילה תפילין לא הייתי עושה זאת למרות הכעס שהרגשתי באותו רגע על משהו שממש לא קשור. בעלי אמר לי שעליי לצום יום שלם. האם זה נכון? מה עליי לעשות כדי לכפר על מעשה זה שנעשה בשוגג, האם אכן זה כה חמור?
תשובה: אפילו אם נפלו התפילין בלי כוונה על הרצפה יש לצום ובוודאי כשזורקים אותן בכוונה. אולם כל זאת כשהם נופלים בעצמן על הרצפה והטעם הוא משום ביזוי. במקרה והם נפלו עם השקית שלהן, ניתן לתת צדקה במקום לצום. תני לעניים צדקה, ביחד עם בעלך, בסכום של ארוחות המספיקות לאדם ביום אחד. יש גם לבדוק שהתפילין לא ניזוקו בנפילה והריבוע שלהן לא התקלקל. כדאי גם שתלמדי יחד עם בעלך הלכות הקשורות לקדושת תפילין וספרי קודש על מנת שתדעו כיצד לשמור על קדושת חפצי קודש. להבא תשתדלי לרסן את הכעס שלך ולהקפיד הקפדה יתירה על קדושת התפילין.
שאלה: תחנון במנחה ליחיד: האם על היחיד המתפלל מנחה לומר תחנון, אם כן, מה בדיוק עליו לומר?
תשובה: גם מי שנוהג לומר י"ג מידות במנחה, מי שמתפלל ביחידות אינו אומר י"ג מידות אלא אם אומרם כמו קורא בתורה. לכן נראה, שאין לך לומר י"ג מידות ביחידות. אין נופלים אפיים במקום שאין בו ספר תורה אלא אומרים את המזמור ללא נפילה אלא בישיבה. ויש הנוהגים שלא לאומרו כלל. את השאר ניתן לומר.
שאלה: הלכה לאחר לידה: כמה זמן אישה אסורה לבעלה לאחר לידה של בת? (מרוקו).
תשובה: לכל העדות אשה אסור לבעלה עד שיעברו שבועיים מלידת הבת (ושבוע מלידת בן), ובלאו הכי יש דימום ארוך לאחר הלידה ובדרך כלל אשה אינה יכולה להטהר אלא עד כחודש לאחר הלידה, אבל אין צריך לאסור אשה על בעלה שמונים יום ללידת נקבה.
שאלה: זבד הבת   נתינת השם: 1. מתי עושים זבד הבת בבית הכנסת, באיזה יום בשבוע ובאיזה גיל של התינוקות? 2. מה עושים למעשה? 3. האם נותנים את השם לבת באותו מעמד? 4. האם מותר לומר לאנשים את השם של הבת טרם לטקס?
תשובה: מנהגים שונים וצורות שונות יש למעמד קריאת שם הבת. המקובל הוא שביום בו יש קריאת התורה בבית הכנסת (ימים שני וחמישי, שבת או ראש חודש וכד') עולה אבי הבת לתורה, הגבאי מברך את ההורים והבת ומכריז על שמה. אפשר ורצוי להביא מעט עוגות ומיני מתיקה לטעימה עבור המתפללים לאחר התפילה. יש נוהגים לקיים טקס ביתי בהשתתפות בני המשפחה וחברים. אפשר להזמינם לסעודה של ממש או רק טעימה קלה. מזמינים רב שישא דברי תורה, יברך את ההורים והבת ובמהלך הטקס יקרא לה שם. אם יש מנין גברים יכולה היולדת לברך הגומל. מנהגים שונים יש לגיל בו קוראים לתינוקת את שמה. ולמעשה אפשר לקרא בזמן שנוח לכם אולם אין להרחיק הזמן מהלידה כל כך. אין איסור לגלות את השם לאחרים לפני הטקס אולם אם מקיימים את הטקס סמוך ללידה אין בזה כל כך צורך. הטוב ביותר הוא לפנות לבית הכנסת שבו אתם מרגישים בנוח ולברר שם עם הרב או הגבאי מהו המנהג המקובל באזור מגוריכם. כמובן שאין לשכוח שהעיקר להודות לרבונו של עולם על הולדת הבת. מזל טוב! מצ"ב נוסח הטקס: המנהג לומר פסוק ברכה (שיר השירים פרק ב  פסוק י"ד): יונתי בחגוי הסלע בסתר המדרגה הראיני את מראיך השמיעיני את קולך כי קולך ערב ומראיך נאוה: לבת בכורה יוסיפו עוד פסוק ברכה זה (שיר השירים פרק ו   פסוק ט ): אחת היא יונתי תמתי אחת היא לאמה ברה היא ליולדתה ראוה בנות ויאשרוה מלכות ופילגשים ויהללוה: ואומרים נוסח מישברך זה: מי שברך אמותינו שרה רבקה רחל ולאה וחנה ומרים הנביאה ואביגיל ואסתר המלכה בת אביחיל. וכל הקהלות הקדושות והטהורות. הוא יברך את הילדה הנעימה הזאת, וייקרא שמה בישראל: __________ בת ______________ במזל טוב ובשעת ברכה ויגדלוה בבריאות ומנוחה ויזכו אביה ואמה לראות בשמחתה ובחופתה בבנים זכרים עשר וכבוד ועוד ינובון בשיבה דשנים ורעננים יהיו (לחיי הסבא והסבתא) וכן יהי רצון ונאמר אמן: הרב יוסף אפריון
שאלה: והוי מקבל כל אדם - האומנם?: הוי מקבל כל אדם בסבר פנים יפות (אבות א,טו), הוי מקבל כל אדם בשמחה (אבות ג, יז), הוי מקדים לכל אדם (אבות ד,טו) וכו. מימרות אלו למי הם שייכות, האם ההנחיות הללו מתאימים לבחור שהולך ברחוב להקדים לכל אחד ואחת ב בשמחה בסבר פנים יפות, האם לגבר ובחור ראוי להקדים גם לנשים בחורות?
תשובה: מדובר באנשים שמכירים זה את זה, וכן בישובים קטנים גם לאורחים. גברים לנשים או להפך, ובנים לבנות ולהפך, צריך לשקול בכל מקרה צניעות לעומת נימוס.
שאלה: למנוע מחשבות לא טובות: יש לי בעיה שכבר שנה וחצי מטרידה אותי מאד. הבעיה היא מחשבות, יש לי לפעמים כל מיני מחשבות שאני לא רוצה שיבואו, אני לומדת אורות התושבה ואני כל הזמן נלחמת בהם ומנסה להימנע מלחשוב אותם אבל הן באות בכח!!! ממש!! אני ממש מיואשת! אני מרגישה שזו מלחמה יומיומית ללא תועלת. אני כל הזמן הולכת בתחושה של "שיויתי ה." וזה לא מתאים לחשוב ואני באמת לא רוצה לחשוב אותם, הרבה פעמים הם אפילו מסלידות אותי אבל אני לא משתחררת מהן, פתאום הן קופצות. מה ניתן לעשות? אם אפשר לתת תשובה מעשית כי אני מנסה ללמוד מסילת ישרים, אורות התשובה, ספרים על גדולי ישראל, אני מתפללת על זה ובכל זאת. תזכו למצוות.
תשובה: נראה לי שבנושא זה כדאי לפנות ליועץ רגשי  פסיכולוג.
שאלה: היחס של היהדות למוות של גוי: לפני ימים ספורים נפטר במדינה שממנה עלינו לארץ חבר קרוב של המשפחה. האיש הזה גוי. תמהנו במשפחה איך מתייחסת היהדות למותו של גוי. האם יהיה לו דין? גן עדן וגהינם? האם יש מקום לאמירת קדיש?
תשובה: גוי הוא אדם ויש עליו השגחה שכר ועונש וכו'. קדיש אומרים רק על קרוב משפחה, בעיקר בן על הוריו, ולכן גם אם היה יהודי לא שיייך לומר עליו קדיש (אם כי בעקרון אין מניעה לומר קדיש על גוי הגון). מכל מקום, ביכולתכם לנחם את המשפחה.
שאלה: כהן שנשא גרושה כאשר בדיקות DNA קבעו שאינו כהן: א. האם כהן שעבר בדיקות DNA שקבעו כי אינו כהן מותר בגרושה? ב. במידה ונישאו ונולדו להם ילדים, האם יש לסמוך על הבדיקות בדיעבד כדי למנוע מהם להיות חללים?
תשובה: איננו משתמשים בדרך כלל בהלכה בבדיקות DNA, להוציא התרת עגונות וזיהוי מתים. עכ"פ תפנה לבי"ד רבני אזורי.
שאלה: ממתי אסורים לקראת לידה?: אני בשליש האחרון להריון ב"ה, ושמעתי שיש נשים שיש להן כבר פתיחה כלשהי בשלב זה. האם עלי להיבדק למרות שב"ה הכל ר רק כדי לדעת את מצבי והאם אני נאסרת על בעלי או שמא רק להמתין להתפתחות לידה?
תשובה: אין חובה להבדק. ורק אם היא נבדקה לצורך משהו אחר וראו שיש פתיחה שמעל 4 ס"מ, אז יש לשאול אם אתם מותרים. שיהיה בשעה טובה.
שאלה: חינה חוצץ במקוה או לא?: האם חינה הינה חוצצת לטבילה במקוה או לא (מדובר בכלה)? והאם יש הבדל בין אשכנזיות לספרדיות?
תשובה: אם הצבע לא בולט ואי אפשר להורידו אז הוא אינו חוצץ. לכתחילה אין לשים צבע לפני הטבילה.
שאלה: תפילה בשבת במניין מסופק: אני מתפלל בבית כנסת קטן הפתוח בשבתות וחגים ולא תמיד יש מניין. נתקלנו בשלושה מצבים בהם לא ידענו כיצד להתנהל. 1. כאשר אין מניין לתפילת מנחה בכניסת שבת, האם עדיף לחכות לדקה האחרונה (שאולי נוכל להתפלל במניין) או שעדיף להתפלל יחיד ולקבל תוספת שבת? 2. בתפילת מנחה של שבת, האם עדיף לחכות למניין אפילו במחיר של וויתור על סעודה שלישית? 3. האם ציבור שהתפללו יחיד (מחמת חוסר בעשרה אנשים) ולאחר שסיימו תפילתם הגיעו עשרה, האם אפשר להוציא ספר תורה ולקרוא כך שלפחות נזכה לקריאת התורה? אשמח אם הרב יוכל להכווין אותי למקורות בהלכה. ושבוע טוב!
תשובה: 1. המשנ"ב כותב שעדיף לאדם להתפלל ביחידות לפני השקיעה מאשר במניין לאחר השקיעה. כמו כן, לדעת רוב הראשונים תוספת שבת היא מדאורייתא, את תוספת השבת יש לקבל לפני השקיעה. ולכן עדיף להתפלל ביחיד ולקבל תוספת שבת. 2. התפילה יותר חשובה מסעודה שלישית. 3. אפשר להוציא ספר תורה ולקרוא בתורה. קריאת התורה אינה קשורה עם עצם התפילה. ח שיבצו אותה ר התפילה, אבל אם יש עשרה אנשים שהוציאו ספר תורה וקראו - יצאו ידי חובת תקנת ח.
שאלה: לצאת עם בחורה ששם אביה כשמי: הכרתי מישהי שהשם שלי הוא בדיוק כמו השם של אביה? בנוסף יש לי שם שני שקראו לי בברית אך בפועל וגם בת.ז אני לא נקרא כך, שהוא גם השם השני של אביה. ישנה איזה בעיה הלכתית לצאת איתה?
תשובה: אם היא ראויה מבחינת מידותיה ורמתה הרוחנית תוכלו להינשא. רצוי שתקפיד מכאן ואילך שיקראו אותך לתורה בשני שמותיך.
שאלה: לעקוף את טבילת כלים: האם יש דרך כלשהיא "לעקוף" את טבילת הכלים. מאוד אעריך ואוקיר אם אוכל לקבל תשובה יצירתית. מטרתי היא לשם שמים מכיוון שכמות העצבים שאני מקבל בכל פעם שאני צריך לסחוב את הכלים (החדשים ולא הטמאים כמו כלי מדין) גורמת לי לצער רב. מראש.
תשובה: הטעם לטבילת כלים הוא בכדי להעלות את הכלים שהיו של גוי לקדושת ישראל. רק כלים שיוצרו במפעל שבעליו גוי חייבים בטבילה. אם תקנה כלים במפעלים של יהודים (מפעל ולא יבואן) לא תצטרך להטביל את הכלים. כמו כן, תוכל לתת את הכלים במתנה לגוי ולשאול ממנו, ואז הם שייכים לגוי ולא תצטרך להטבילם. דבר זה פחות רצוי ורק אם אין ברירה יש לעשותו. בדרך כלל, לא קונים כלים כל יום ואפילו לא כל חודש ולכן מעט הכלים שיש להטביל צריכה לגרום לך שמחה של קיום המצוה והברכה שאתה זוכה לברך.
שאלה: קידוש והבדלה למי שרגיש ליין וגלוטן: לצערי, גילו לי ולבני רגישות לשמרים, גלוטן ויין (כל סוגיו). אסור לנו לאכול אותם. איך לבצע קידוש, המוציא והבדלה במקרה שלנו?
תשובה: רפואה שלמה. קידוש תוכל לעשות על לחם משנה שעשוי מקמח ללא גלוטן. הבדלה תעשה על משקה. בליל פסח עליך לאכול כזית מצה משבולת שועל, ניתן להשיגה במקומות מיוחדים. ארבעה כוסות תשתה ממשקה אחר.
שאלה: להפסיק תרומות קבועות: אני סטודנטית וכרגע אני לא עובדת ובכל חודש אני תורמת מניין כלה לישיבה מסוימת. עכשיו הכסף שלי מתחיל לרדת אני במצב שאין לי הכנסות אלא רק הוצאות. האם אני יכולה להפסיק את התרומה לזמן מסוים עד שאני יתחיל לעבוד או עדיף שלא?
תשובה: אם אין לך הכנסות את פטורה מלתרום.
שאלה: פדיון הבן לאחר הפלה: לפני כשנה נכנסתי בפעם הראשונה להריון ולצערי עברתי הפלה בשבוע 8, וזאת מכיוון שבבדיקת דופק הראשונה שהלכתי לעשות גילו שהעובר הפסיק להתפתח בשבוע 6. כעת אני צריכה ללדת בחודש הבא ב"ה בן. האם אני יכולה לעשות פדיון הבן? כי הבנתי שמותר לעשות פדיון במידה ולא עברו 40 יום. האם מתייחסים להפלה שבוצעה בשבוע ה-8 ואז כן עברו 40 יום או לכך שהועבר הפסיק להתפתח בשבוע 6, ואז לא עברו 40 יום?
תשובה: האם את מונה את השבועות לפי המקובל ברפואה או לפי חשבונך, דהיינו מזמן הטבילה?
שאלה: ציוד ממקום העבודה: אבי מקבל ממקום עבודתו כלי כתיבה וציוד משרדי, האם מותר לי להשתמש באלו שאינו זקוק להם יותר? (אם כן, האם מותר שיביא גם חדשים בשבילי?) הרי לפעמים בגן או בכיתה הורים מביאים לילדים ציוד ממקום עבודתם לפעילות ומשחקים, האם הדבר אכן מותר?
תשובה: מותר להשתמש בשאריות של מה שהוא משתמש, אך אסור לו להביא ציוד מיוחד בשבילך.
שאלה: עלים בסוכה : נשרו עלים על הסכך. האם מותר לשבת מתחת לעלים?
תשובה: מותר.
שאלה: המלצה ללימוד זוגי: אני ואשתי נשואים מזה 8 שנים, ולנו 3 ילדים. כבר מספר שנים שאנחנו מנסים ללמוד תורה יחד, אך ללא הועיל. ניסינו ללמוד נושאים שונים (הלכה, פרקי אבות) מספרים שונים, אולם לא הצלחנו להגיע לעמק שווה בלימוד. שהרי לכל אחד "דרך לימוד" משלו. ברצוננו לשאול ואולי אף לקבל המלצה לגבי נושא או שיטת לימוד (כלים או ספרים) שאולי יכולה לעבוד בזוג. מראש.
תשובה: לקבוע משנה באבות שכל אחד לומד לעצמו ואחר כך בתורה שבעל פה כל אחד מסכם לחבירו מה שראה.
שאלה: השפה העברית: השנה הוכרזה במשרד החינוך שנת השפה העברית. אודה לך מאד אם תוכל לכתוב לי מה היתה דעתו של הרב קוק זצק"ל לגבי תחית השפה העברית ולגבי אליעזר בן יהודה.
תשובה: תחיית השפה הקבילה לתחיית האומה בארצה. בן יהודה התייעץ עם הרב בחידוש מילים למילון שלו. ההתכתבות ביניהם נמצאת באגרות ראיה. אם כי הרב לא הסכים עם כל דעותיו וההתבטאויות של בן יהודה. גם מחאתו מצויה באגרות.
שאלה: חנוכת בית המיועד לעבודה: לאחרונה אני עובד רוב היום בבית שהוריי רכשו עוד טרם עלו ארצה. הם באים לבקר רק לעיתים רחוקות ואין זה ידוע מתי יעלו בפועל. בבית זה אני אף לומד תורה לא מעט, ולעיתים מבלה את השבת עם משפחתי. האם חייבים מייד לעשות חנוכת הבית? האם אין זה עדיף לחכות עד ליום שבו הוריי יבקרו ואז לשמוח אתם את חנוכת הבית? האם התשובה לשאלות הנ"ל משתנה כשמתחשבים בכך שאין זה בטוח שיעלו ושרכישת הדירה הייתה במיוחד עבורי ובעבור הנכדים, והרבה פחות עבורם? האם יש נוסחי חנוכת הבית שכדאי להתייחס אליהם? האם ישנן הלכות חשובות? כמה גברים אמורים להשתתף לכל הפחות? האם חשובה נוכחות נשים וטף בסעודה?
תשובה: עיקר חנוכת הבית היא לדרים בו. ואם תעבור לגור שם אפי' לזמן קצוב כמו חצי שנה - ראוי להקדים את חנוכת הבית. אם אפשר לסדר לימוד חנוכת הבית עם עשרה - יש בזה מעלה גדולה. הלימוד כולל את המשניות של מסכתות ברכות, ביצה, תמיד וכן את הפרק הראשון מהלכות בית הבחירה לרמב"ם. ובזכות זה תזכו לישוב טוב.